..البنات اللي تما حيت كايعرفو نسيمة دارو عين ميكة على دوك السيكان ودخلو لفين دارو الريزيرف ونسيمة اللي تكلفات توصل كل وحدة لفين حجزات ليها.. بداو بالمساج بالزيوت الطبيعية اللي جابت معاها لايطو.. رخاو عضامهم وخفافو عليهم الكتاف حتا باتو يهتهتو عاد دازو للسخون ونسيمة لوات عليها فوطتها ودخلات للاسير نيشان.. رغم ان لحمها هو هاداك مافيه تاشعرة بغات تعاودها من الأول وتنقي حالتها باش ماتوحلش من بعد.. عارفة لوكان تميك غير شهر غاتولي حالتها حالة سوا الزغب ولا الموسطاج ولا االشعر مشوك وطالع للما.. لكن ولفات راسها النقا ودور لحالتها مرة مرة، والحاجة فاش تتولفي عليها راسك دماغك كاتبدا تجيه شي حاجة روتينية والى مادارتش صعيب الحال.. شوية الوصفات من هنا شوية الپرودويات من لهيه وهانتي فنة كاتشعلي